производството на изнасяните от Тайланд за ЕС малки ролки се извършва главно от междинни суровини от фолио или джъмбо ролки.
 (26)
 В таблица 2 е показано, че от 2016 г. насам се наблюдава непрекъснато нарастване на износа на тези суровини от Китай за Тайланд. Комисията обаче отбеляза, че двете суровини не се използват само за производството на малки ролки в Тайланд. Фолиото например се използва и за производството на джъмбо ролки в Тайланд. След това тези джъмбо ролки се продават на вътрешния пазар на Тайланд или се изнасят за трети страни, сред които и ЕС. Освен това фолиото се използва като суровина в редица други отрасли, например в опаковъчната промишленост или за изолационни цели. Поради това само част от този внос на фолио се използва в процеса на производство на малки ролки.
 (27)
 Освен това данните в таблица 2 за джъмбо ролките включват и конвертиращо се фолио на джъмбо ролки, което попада под същите тарифни кодове, но не се използва за производството на алуминиево фолио за домакински цели. Не е известно какъв процент от джъмбо ролките, внасяни в Тайланд, се отнася за алуминиево конвертиращо се фолио, тъй като не са налични такива подробни данни за тайландския внос. Предвид липсата на доказателства за обратното обаче е логично да се предположи, че съотношението между производството на конвертиращо се фолио и производството на фолио за домакински цели в Тайланд е останало стабилно през целия РП. Ако не друго, с оглед на тенденцията, показана в таблица 1 по-горе, производството на фолио за домакински цели се е увеличило. Това означава, че възходящата тенденция, която се наблюдава при всички видове джъмбо ролки, важи и за джъмбо ролките за домакински цели.
 (28)
 Във всеки случай фактът, че има значително увеличение на обема на вноса на суровини от КНР в Тайланд, показва нарастващо търсене на такива суровини в Тайланд. Това поне отчасти може да се обясни с увеличаването на производството на малки ролки в Тайланд и износа им от държавата.
 (29)
 Увеличаването на износа от Тайланд за Съюза, паралелното намаляване на вноса от Китай в сравнение с вноса от Тайланд на малки ролки и увеличаването на износа на суровини от Китай за Тайланд през същия период представляват промяна в схемите на търговия между Китай, Тайланд и Съюза по смисъла на член 13, параграф 1 от основния регламент.
 2.4. Естество на практиките на заобикаляне, за които не е имало достатъчно основание или икономическа обосновка
 (30)
 Съгласно член 13, параграф 1 от основния регламент промяната в схемите на търговия трябва да произтича от практика, процес или дейност, за които няма достатъчно основание или икономическа обосновка освен налагането на митото. Според член 13, параграф 2 от основния регламент практиката, процесът или дейността включват изпращането на продукта, предмет на съществуващите мерки, през трети държави, и комплектуването на части/доокомплектуването в трета държава.
 (31)
 Тъй като нито един производител износител не оказа съдействие при разследването, констатациите по отношение на съществуването и естеството на практиките за заобикаляне на мерките в Тайланд бяха основани върху наличните факти съгласно член 18 от основния регламент, както е обяснено